hu en hu hu hu hu en hu hu hu de hu pl hu en hu hu de hu pl hu en hu hu hu hu en hu hu en en en hu hu hu hu hu hu hu hu hu en en hu hu hu en hu hu hu en en hu hu hu pl hu hu hu hu hu hu hu sl de hu hu hu en hu
A fal penészedésének megakadályozása és a penész eltávolítása | Helios
Hungarian Bulgarian Czech English Croatian Italian Macedonian Romanian Russian Slovak Slovenian Serbian Ukrainian
A penész megjelenése a falon gyakori probléma régebbi házakban, nedves terekben és rosszul szellőző lakásokban, de időnként más helyeken is. Hajlamos más felületekre, például fára, a csempék közötti fugákra és a lakás más részeire is átterjedni. A penész mind egészségügyi, mind esztétikai szempontból rendkívül nemkívánatos jelenség – a lehető leghamarabb el kell távolítani. Összegyűjtöttünk néhány hasznos ötletet azzal kapcsolatban, mit tehet, ha megjelenik otthonában a penész.
Mi a penész és hogyan jön létre?
Egyes becslések szerint több mint 250.000 penészfaj létezik, melyek közül körülbelül 100 található meg a lakásokban. Mikroszkopikus méretű gombákról van szó, melyeket a hífáknak nevezett gombafonalak jellemeznek. Ezek szétterjednek a felületeken és behatolnak egészen a vakolatig. Spórákkal szaporodnak, melyek gyorsan terjednek a levegőben, és újonnan megfertőzött területeket, új kolóniákat képeznek.
A fertőzött területre nem érdemes közvetlenül festéket kenni, mert a penész behatol az új, felső festékrétegbe is, és megrongálja azt. Emiatt a festékréteg megrepedezhet, a penész újra megjelenik, és csúnya, a penész fajtájától függően fekete, barna vagy más színű foltokat hoz létre.
Kellemetlen megjelenése mellett a penész az egészségre is rendkívül káros. A levegőben lebegő spórák belélegezve felhalmozódhatnak az orrban vagy akár a tüdőben is. Bár még nem nyert bizonyítást, hogy ezeknek a spóráknak súlyos patogén hatása lenne az emberre, érzékenyebb embereknél, különösen ha allergiára hajlamosak, egészségügyi problémákat okozhatnak.
A penész kialakulásának számos különféle oka és feltétele lehet a lakásban; a fő ok az, hogy a helyiségben túlságosan nagy a relatív páratartalom, általában a nem megfelelő építés, elégtelen szellőzés vagy jól szigetelt épületekben a nem megfelelő fűtés együttes hatására. További okok lehetnek a falak repedései, az építés után nem megfelelő ideig szárított falak és a páralecsapódás (nedvesség) a falakon. Ezt a fajta penészesedést okozhatják a falakon jelen levő szerves anyagok, például cukrok, cellulóz, keményítő, fehérjék és zsírok is (melyek magában a festékben is ott lehetnek), a lecsapódás vagy vízgőz formájában jelen levő víz, oxigén vagy mérsékelt hőmérséklet.
Ezek mind optimális körülményeket nyújtanak a penész aránylag gyors növekedéséhez, és lakásokban általában konyhákban, fürdőszobákban és épületgépészeti helyiségekben, valamint ipari létesítményekben, például menzákon, nagy konyhákban, pékségekben, sörfőzdékben, húsfeldolgozó üzemekben stb. lehetnek jelen.
A penész hatékony eltávolítása
A penész eltávolítása előtt először is azonosítsa a fő okot: ez lehet építési hiba, pl. rossz hőszigetelés. A penész gyakran az ablakok cseréje után jelenik meg, mivel az új ablakok szigetelése lényegesen jobb, ami azt eredményezi, hogy a vízpára nem jut ki kellő mértékben a helyiségből. Ezért nagyon fontos a nagy páratartalmú helyiségek (főzés, zuhanyzás, mosás, szárítás stb. miatt) alapos szellőztetése. Az első lépés a meglévő penész eltávolítása és elpusztítása. A második lépés a felületek hosszú távú védelme az ismételt fertőzés ellen.
A meglévő penész eltávolításához SPEKTRA SANITOL biocid szer termékünket javasoljuk, mellyel le kell kezelni a fertőzött területeket. Súlyos fertőzések esetén a hígítatlan változat használatát javasoljuk. Enyhébb fertőzéseknél hígítsa fel a szert a csomagoláson jelzett módon. Fontos, hogy a penésszel fertőzött terület mellett a szomszédos részeket is kezelje le, mivel csak így érhető el tartós eredmény. Ajánlatos az eljárást megismételni, mert így jobb eredményeket érhet el. Miután a fal megszáradt, a penészt dörzsölje le. A penészt semmiképpen se távolítsa el a kezelés előtt, mivel így a spórákat szétszórja a levegőben, ami újabb fertőzéseket okozhat. Ezután fesse le a falat bármilyen falfestékkel.
Ne feledkezzen el teste, keze, szája és szeme védelméről – azt ajánljuk, használjon maszkot és kesztyűt.
Azt javasoljuk, hogy megelőző és hosszú hatású kezelésre adja a festékhez SPEKTRA Anti Mould termékünket. Az ebben levő biocid szer lassan kijut a felületre, és megakadályozza a penész vagy algák növekedését. Keverjen el alaposan egy liter szert 15 liter festékkel. Ilyen módon antimikróbás bevonatvédelem érhető el bármely, a HGMIX rendszerrel színezett festékhez. A két termék kombinálva hosszú évekre megakadályozza a penészedést, bár a védelem időtartama természetesen függ a helyiségben uralkodó körülményektől.
Ha a penész a nem megfelelő építés következménye, gyakran nem lehetséges a hőszigetelés kialakításával vagy javításával megoldani a problémát. Ilyen esetekre egyszerű, megfizethető megoldást kínálunk – a SPEKTRA Level Termo hőszigetelő glett, mellyel beltéri falfelületek kezelhetők. Ezt SPEKTRA Termo top hőszigetelő bevonattal kell lefesteni. Mindkét termék üreges üveggyöngyöket vagy kitöltőanyagokat tartalmaz, melyek összetételüknek köszönhetően hőszigetelő gátat képeznek, és megakadályozzák a lecsapódást és a penész kialakulását. Ennek eredményeképpen a falak kellemesebb, melegebb érintésűek, és a szoba világosabb, mert a bevonat a fény legalább 90%-át visszaveri. Ez a bevonórendszer részleges hangszigetelést és az üveggyöngyöknek köszönhetően megfelelő mechanikai ellenállást is biztosít. Az infravörös sugarak visszaverését is növeli, így a rendszer különösen alkalmas infravörös fűtéshez. Mindezen tulajdonságok megakadályozzák a penész kialakulását, és csökkentik a fűtés, hűtés, világítás, és végül, de nem utolsósorban, a falfelületek javításának költségeit is.
Összes Tipp és Trükk
A modern HGMIX rendszer pótolja a készre kevert színkeverékek spektrumából hiányzó árnyalatokat.
Gyors válaszra van szüksége? Keressen a vásárlóink által gyakran feltett kérdésekre adott válaszokban.
Ezekkel a gyakorlati trükkökkel feldobhatja az otthonát.
Nézze meg, mely boltokban kaphatók a termékeink és keresse meg a legközelebbit.
Helios, Tovarna barv, lakov in umetnih smol Količevo, d.o.o.
Količevo 65, 1230 Domžale, tel.: 01/722 40 00, fax.: 01/722 41 10
© Helios TBLUS d.o.o. – Minden jog fenntartva